|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Vyhlásenie prírodnej pamiatky (PP) Brezovská dolina vytvorí podmienky pre dlhodobý pozitívny vplyv na prírodné hodnoty, ktoré sú predmetom ochrany tohto územia. Ide o dva prioritné biotopy európskeho významu Pr3 Penovcové prameniská (\*7220), Ls 1.3 Jaseňovo-jelšové podhorské lužné lesy (\*91E0), štyri biotopy európskeho významu Lk1 Nížinné a podhorské kosné lúky (6510), Lk5 Vysokobylinné spoločenstvá na vlhkých lúkach (6430), Ra6 Slatiny s vysokým obsahom báz (7230), Tr1 Suchomilné travinno-bylinné a krovinové porasty na vápnitom substráte (6210), dva biotopy národného významu Lk6 Podmáčané lúky horských a podhorských oblastí a Lk10 Vegetácia vysokých ostríc, biotopy ôsmych druhov živočíchov európskeho významu [pimprlík mokraďný](http://www.sopsr.sk/natura/index1.php?p=4&sec=7&druh=114) ([*Vertigo=Vertilla angustior*](http://www.sopsr.sk/natura/index1.php?p=4&sec=7&druh=114)), \*[spriadač kostihojový([*Euplagia=Callimorpha quadripunctaria*](http://www.sopsr.sk/natura/index1.php?p=4&sec=7&druh=17)),](http://www.sopsr.sk/natura/index1.php?p=4&sec=7&druh=17) [ohniváčik veľký](http://www.sopsr.sk/natura/index1.php?p=4&sec=7&druh=16) ([*Lycaena dispar*](http://www.sopsr.sk/natura/index1.php?p=4&sec=7&druh=16)), priadkovec trnkový (*Eriogaster catax*), bystruška potočná (*Carabus variolosus*), kunka žltobruchá (*Bombina variegata*), rosnička zelená (*Hyla arborea*), užovka hladká (*Coronella austriaca*), biotopy dvoch druhov živočíchov národného významu salamandra škvrnitá (*Salamandra salamandra*)*,* slepúch lámavý (*Anguis fragilis*) a biotopy dvoch druhov rastlín národného významu hmyzovník Holubyho (*Ophrys holubyana* András) a vstavač počerný (*Orchis ustulata* L.).  Slatinná a pramenisková vegetácia predstavuje jeden z hlavných predmetov ochrany PP Brezovská dolina. Určujúcim činiteľom charakteru reliéfu a aj vegetácie sú svahové a podsvahové penovcové prameniská so slatinnou a prameniskovou vegetáciou s prevládajúcimi nízkymi ostricami (*Carex spp*.), páperníkom (*Eriophorum spp*.) a s typicky vyvinutou vrstvou machov. Územie poskytuje dobré existenčné podmienky viacerým vzácnym druhom živočíchov.  Vyhlásením PP Brezovská dolina budú pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | PP Brezovská dolina, čiastočne územie SR | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením PP Brezovská dolina bude v súlade s požiadavkami Európskej komisie zabezpečená právna ochrana územia, čím budú vytvorené podmienky pre zachovanie resp. obnovenie priaznivého stavu predmetu ochrany PP Brezovská dolina. Hoci sú opatrenia prioritne zamerané na ochranu biotopov a biotopov druhov, ktoré sú predmetom ochrany územia, výsledným efektom bude aj zachovanie alebo zlepšenie stavu ďalších druhov živých organizmov vrátane druhov národného a európskeho významu, ktoré sa v území vyskytujú.   1. **Voda**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | malý | | *rozsah vplyvu* | PP Brezovská dolina | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany PP Brezovská dolina pozitívne ovplyvní všetky zložky okolitého ekosystému vrátane vôd.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | PP Brezovská dolina | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany PP Brezovská dolina pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | PP Brezovská dolina | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany PP Brezovská dolina pozitívne ovplyvní všetky zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením nariadenia vlády Slovenskej republiky, ktorým sa vyhlasuje prírodná pamiatka Brezovská dolina, dôjde k rozšíreniu existujúcej PP Brezovská dolina, vyhlásenej v roku 1989 vo výmere 2,4768 ha so  štvrtým stupňom ochrany, ktorá sa stane súčasťou navrhovanej PP Brezovská dolina s výmerou 3,5921 ha a so štvrtým stupňom ochrany. Vyhlásenie navrhovanej PP Brezovská dolina vytvorí predpoklad aj na zlepšenie ochrany časti Chránenej krajinnej oblasti Biele Karpaty, v ktorej sa PP Brezovská dolina nachádza.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | PP Brezovská dolina | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. PP Brezovská dolina je zároveň územím európskeho významu. Uplatnenie ochrany biotopov spolu s realizáciou manažmentových opatrení vytvára predpoklad pre zachovanie alebo zlepšenie lokálnej biodiverzity a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre príslušný členský štát, ale pre Európsku úniu ako celok. Územie tak prispieva k zabezpečeniu ochrany najvzácnejších a najviac ohrozených druhov voľne rastúcich rastlín, voľne žijúcich živočíchov a prírodných biotopov. Prostredníctvom ochrany týchto druhov a biotopov sa sleduje zabezpečenie zachovania biologickej rôznorodosti v širokom meradle v rámci členských krajín Európskej únie. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |